Для гасцей арганізавалі невялікую экскурсію па школе, каб паказаць, як і чым жывуць дзеці, клопат пра ўтрыманне якіх на сябе ўзяла дзяржава і грамадства. Маршрут пралёг па спальных памяшканнях, вучэбных класах, майстэрнях, выставах, дзе сабрана, не пабаюся гэтага выразу, таварная прадукцыя, вырабленая рукамі дзяцей. Вырабы сталярныя і швейныя, сувеніры запатрабаваны на рознага кшталту выставах, ярмарках, рэалізуюцца нярэдка пад заказ, бо зроблены на добрым прафесійным узроўні. Большасць выпускнікоў школы-інтэрната атрымліваюць разам з атэстатам аб сярэдняй адукацыі і дыплом, яки дазваляе працаваць на вытворчасці па спецыяльнасці столярам, швачкай. Рэалізаваць праект па прафпадрыхтоўцы ўдалося ў тым ліку з дапамогай фундатараў.